**ประกาศองค์การบริหารส่วนตำบลช่องด่าน**

เรื่อง มาตรการการใช้ดุลยพินิจ และอำนาจหน้าที่ให้เป็นไปตามหลักการบริหารกิจการบ้านเมืองที่ดี

………………………………………………….

 องค์การบริหารส่วนตำบลช่องด่าน มีหน้าที่ในการให้บริการสาธารณะ เพื่อให้เกิดประโยชน์สูงสุดแก่ประชาชน พระราชบัญญัติสภาตำบลและองค์การบริหารส่วนตำบล พ.ศ. 2537 และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามที่กฎหมายอื่นกำหนดไว้ ซึ่งให้การปฏิบัติหน้าที่บริหารกิจการขององค์การบริหารส่วนตำบล ควบคุม ดูแลพนักงานส่วนตำบล ลูกจ้างประจำและพนักงานจ้าง ฝ่ายบริหารโดยนายกองค์การบริหารส่วนตำบลเป็นผู้บังคับบัญชาข้าราชการ มีอำนาจในการสั่งการ อนุญาต อนุมัติ เพื่อปฏิบัติงานภายในหน่วยงาน แต่ในการปฏิบัติหน้าที่ของฝ่านบริหารด้วยการที่อำนาจทางปกครอง โดยเฉพาะในส่วนที่กฎหมายกำหนดให้เป็นการใช้ดุลยพินิจของผู้มีอำนาจ ในการตัดสินใจอนุญาต อนุมัติ หรือมีคำสั่งในเรืองนั้น อย่างรอบคอบ มีขอบเขตและมีเหตุผลสนับสนุนการใช้ดุลยพินิจอย่างเพียงพอ

 ดังนั้น เพื่อให้เกิดความโปร่งใสในการใช้ดุลยพินิจในการออกคำสั่ง อนุญาต อนุมัติ ในภารกิจขององค์การบริหารส่วนตำบลช่องด่าน เป็นไปตามหลักธรรมาภิบาล จึงได้กำหนดมาตรการการใช้ดุลยพินิจของฝ่ายบริหารไว้ ดังนี้

 1. การใช้ดุลยพินิจของฝ่ายบริหาร ต้องเป็นไปตามกฎหมายบัญญัติให้กระทำการอย่างหนึ่งอย่างใดโดยอิสระ

 2. ขั้นตอนการใช้ดุลยพินิจต้องประกอบเหตุผล ดังนี้

 2.1 ขั้นตอนแรก ข้อเท็จจริงอันเป็นสาระสำคัญ ซึ่งการวินิจฉัยข้อเท็จจริงนั้นต้องตรวจสอบ

ข้อเท็จจริงที่เกิดขึ้น จากพยานหลักฐานที่มีรอยู่เพียงต่อการพิสูจน์ข้อเท็จจริงว่าได้เกิดขึ้นหรือไม่

 2.2 ขั้นตอนที่สอง ข้อกฎหมาย ที่อ้างอิงประกอบข้อเท็จจริงตาม (2.1) ที่เกี่ยวข้องและเป็น

สาระสำคัญ

 2.3 ขั้นตอนที่สาม ข้อพิจารณาและข้อสนับสนุน ซึ่งผู้ใช้ดุลยพินิจจะต้องพิจารณาตัดสินใจว่า

กฎหมายได้กำหนดให้ใช้ดุลยพินิจได้เพียงประการเดียว หรือหลายประการ ซึ่งสามารถตัดสินใจใช้อำนาจหรือไม่ก็ได้ หรือจะเลือกกระทำการอย่างใดอย่างหนึ่งก็ได้ตามที่กฎหมายกำหนด

 จึงประกาศให้ทราบและถือปฏิบัติโดยทั่วกัน

 ประกาศ ณ วันที่ 24 มิถุนายน พ.ศ. 2562

 (นายมนัส ป้องกัน)

 นายกองค์การบริหารส่วนตำบลช่องด่าน